Hieronymus Gebwiler

Hieronymus Gebwiler (1473-1545) (naskiĝis en Kaysersberg, 1473 - mortis en Hagenau, en la 21-a de junio 1545) estis germana humanisto, teologo, historiisto kaj vico-kanceliero.

Biografio
Li edukiĝis en la Universitato de Bazelo en 1492, kaj en la Universitato de Parizo li ricevis siajn diplomojn pri Bakalaŭro en februaro 1493 kaj Magistro pri Artoj en 1495. Ekde 1501, li fariĝis direktoro de la fama Latina Lernejo en Selestato, kie li altiris multajn lernantojn, kiuj pli malfrue fariĝis influhavaj humanistoj, kaj inter ili troviĝis Beatus Rhenanus, Bonifacius Amerbach kaj sia eventuala sukcedinto Hans SapidusCERL Thesaurus.

En 1509, li translokiĝis al Strasburgo kiel direktoro de la katedrala lernejo, kaj li estis determinita igi la lernejon en la ideala klasika gimnazio. Li preterlasis la tradician prigramatikan mezepokan latinan libron "Doctrinale", de Alexander de Villa Dei, kaj adoptis novan humanisman gramatikon de Johannes CochlaeusPersonensuche. Gebwiler publikigis plurajn eldonojn de la Epistoloj de Horacio kaj la komedioj de Plaŭtus por uzado en la latinaj lecionoj, same kiel notitan eldonon de la komentoj pri la "Fiziko" de Aristotelo farita de la franca humanisto Jakobus Faber Stapulensis kaj eldonon de historia verko "De inventorions rerum"Pri la elpensoj de aferoj. de la itala humanisto Polidoro VergilioEnciclopedia Italiana.

Li estis kontraŭa al la Protestanta Reformo, kaj kiam la movado prenis kontrolon de Strasburgo, en 1525, li lasis sian postenon kaj fariĝis direktoro en lernejo en urbo Haguenau.

Verkoj
 Theoderici Gresemundi. Carmen de Historia Violat[a]e crucis: Et eius vita - 1514
 Septem Psalmorum penitentialium brevis explanatiuncula - 1515
 Ein schöne warhafftig und hievor ungehörte hystorie des Fürstlichen stammens ... - 1521
 Concertatio haud inelegans Culsameri Lutheriani et F. Bartolom. Usingen ... 1523 Johannes Culsamer, Bartholomäus Arnoldi, Hieronymus Gebwiler
 Beschirmung des lobs und eren der hochgelobte[n] hymelischen künigin Marie ... - 1523
 In caesareae majestatis ... carmen (etc.) - Haganoae, Guilielmus Seltz - 1529
 De praesenti Clericorum tribulatione, futurorumque, Hildegardis Bingensis - 1529
 Epitome regii ac vetvstissimi ortvs Caroli V. imp. Ferdinandi regis Hungariae ac Bohemiae &c, Hieronymus Nempaeus - 1650

Literaturo
 Allgemeine Deutsche Biographie
 Historical Dictionary of Renaissance
 Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher.
 Humanisma Biblioteko de Sélestat
 Worthpoint
 Universitato de Jena
 CERL Thesaurus
 Grundrisz zur Geschichte der deutschen Dichtung aus den Quellen: Bd. Das Mittelalter

Vidu ankaŭ
 Beatus Rhenanus (1485-1547)
 Jakob Wimpfeling (1450-1528)
 Johann Geiler von Kaysersberg (1445-1510)
 Hans Sapidus (1490-1561)

 Referencoj 

Kategorio:Germanaj humanistoj
Kategorio:Germanaj historiistoj
Kategorio:Universitato de Bazelo